ai4bharat/Pralekha huggingface dataset:
രാജ്യരക്ഷാ മന്ത്രാലയം
എൻ സി സി എഴുപത്തി രണ്ടാം വാർഷികം ആഘോഷിക്കുന്നു
ലോകത്തെ ഏറ്റവും വലിയ യൂണിഫോമ്ട് യുവജന പ്രസ്ഥാനമായ എൻ സി സി 2020 നവംബർ 22 ന് അതിന്റെ എഴുപത്തിരണ്ടാം സ്ഥാപക ദിനം ആചരിക്കുന്നു. ദിനാചരണത്തിന്റെ ഭാഗമായി ദേശീയ യുദ്ധസ്മാരകത്തിൽ, രാജ്യത്തിനായി ജീവൻ ബലികഴിച്ച ധീര യോദ്ധാക്കൾക്ക് ഇന്ന് ആദരവ് അർപ്പിച്ചു. പ്രതിരോധ സെക്രട്ടറി ഡോക്ടർ അജയകുമാർ എൻ സി സി, ഡി ജി ലെഫ്റ്റ്. ജനറൽ രാജീവ് ചോപ്ര എന്നിവർ എൻസിസി ക്കുവേണ്ടി യുദ്ധ സ്മാരകത്തിൽ പുഷ്പചക്രം സമർപ്പിച്ചു
ഈ വർഷം, കോവിഡ്-19 എതിരായ പോരാട്ടത്തിൽ എൻസിസി കേഡറ്റുകൾ നിസ്തുലമായ സേവനമാണ് കാഴ്ചവെച്ചത് എന്ന് പ്രതിരോധ സെക്രട്ടറി അഭിപ്രായപ്പെട്ടു.കോവിഡ് മഹാമാരിയെ ഫലപ്രദമായി പ്രതിരോധിക്കേണ്ട മാർഗ്ഗങ്ങൾ സംബന്ധിച്ച് ജനങ്ങൾക്കിടയിൽ അവബോധം വളർത്താൻ 'Ex NCC Yogdaan' പ്രവർത്തനങ്ങളിലൂടെ സാധിച്ചു.
എൻസിസി കേഡറ്റുകളും ബന്ധപ്പെട്ട എൻസിസി ഉദ്യോഗസ്ഥരും 'ഏകഭാരതം ശ്രേഷ്ഠഭാരതം ', സ്വയംപര്യാപ്ത ഭാരതം, ഫിറ്റ് ഇന്ത്യ തുടങ്ങിയ മുന്നേറ്റങ്ങളിൽ ഭാഗമാവുകയും രാജ്യത്തിന് മുഴുവൻ മാതൃക കാട്ടുകയും ചെയ്തു
ശുചിത്വ പ്രചാരണം, മെഗാ മലിനീകരണ ദ്വൈവാരചരണം തുടങ്ങിയവയിൽ പൂർണ്ണ മനസ്സോടുകൂടി കേഡറ്റുകൾ പങ്കെടുത്തിരുന്നു. കൂടാതെ ഡിജിറ്റൽ സാക്ഷരത ,അന്താരാഷ്ട്ര യോഗ ദിനം മരവൽക്കരണം, പ്രതിരോധകുത്തിവെപ്പ് തുടങ്ങിയ നിരവധി ഗവൺമെന്റ് പദ്ധതികളെപ്പറ്റി ജനങ്ങൾക്കിടയിൽ അവബോധം വളർത്താനും അവർ വലിയ പങ്കുവഹിച്ചു
അതിർത്തി മേഖലകളിലും തീരപ്രദേശങ്ങളിലും എൻസിസി സേവനം വ്യാപിപ്പിക്കാനുള്ള ഒരു പദ്ധതി പ്രധാനമന്ത്രി നരേന്ദ്ര മോദി 2020 ഓഗസ്റ്റ് 15 നു പ്രഖ്യാപിക്കുകയുണ്ടായി.അതിർത്തി ജില്ലകൾ തീരദേശ താലൂക്കുകൾ വ്യോമസേന താവളങ്ങൾ ഉൾപ്പെടുന്ന താലൂക്കുകൾ എന്നിവയ്ക്ക് പ്രത്യേക പ്രാധാന്യം നൽകിക്കൊണ്ട് മൂന്ന് വിഭാഗങ്ങളിലുമായി ഒരു ലക്ഷത്തോളം അധിക കേഡറ്റുകളെ കണ്ടെത്താനാണ് ലക്ഷ്യമിടുന്നത്.
അതിർത്തി ജില്ലകളിൽ നിന്നും തീരദേശ മേഖലകളിൽ നിന്നും കൂടുതൽ യുവാക്കളെ എൻസിസി യുടെ ഭാഗമാകുന്നത് ഭാവിയിൽ സായുധ സേനയുടെ ഭാഗമാകാൻ അവർക്ക് പ്രചോദനം നൽകുമെന്ന് പ്രതിരോധ സെക്രട്ടറി ഡോക്ടർ അജയകുമാർ പ്രത്യാശ പ്രകടിപ്പിച്ചു
വ്യത്യസ്തമായ പ്രവർത്തന രീതികളിലൂടെ സ്വയം വികസനത്തിനുള്ള വലിയ അവസരമാണ് എൻസിസി നമ്മുടെ യുവാക്കൾക്ക് നൽകുന്നത്. കായികമത്സരങ്ങളിൽ അടക്കം മികച്ച പ്രകടനം കാഴ്ചവെച്ചതിലൂടെ രാജ്യത്തിനും എൻ സി സി ക്കും കേഡറ്റുകൾ അഭിമാനമായി മാറിയിട്ടുമുണ്ട്
ഇന്നത്തെ യുവാക്കളെ നാളത്തെ ഉത്തരവാദിത്തമുള്ള പൗരന്മാരായി രൂപപ്പെടുത്താനുള്ള നിതാന്ത പരിശ്രമം എൻ സിസി തുടരുകയാണ്
എൻ സി സി സ്ഥാപകദിനം രാജ്യത്ത് ഉടനീളം രക്തദാന ക്യാമ്പുകളിലൂടെയും സാമൂഹിക വികസന പരിപാടികളിലൂടെയും ആണ് ആഘോഷിക്കുന്നത്
ആരോഗ്യ, കുടുംബക്ഷേമ മന്ത്രാലയം
ഇന്ത്യയുടെ കോവിഡ്-19 വാക്സിനേഷനുകളുടെ എണ്ണം 36.48 കോടി പിന്നിട്ടു
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 45,892 പേര്ക്ക്
രാജ്യത്ത് ചികിത്സയിലുള്ളവരുടെ എണ്ണം 4,60,704; ചികിത്സയിലുള്ളത് ആകെ രോഗബാധിതരുടെ 1.5%
പ്രതിദിന രോഗസ്ഥിരീകരണ നിരക്ക്  ഒരു മാസമായി 5 ശതമാനത്തില് താഴെ
രാജ്യത്തിതുവരെ നല്കിയ ആകെ വാക്സിനുകളുടെ എണ്ണം 36.48 കോടി പിന്നിട്ടു. ഇന്ന് രാവിലെ 7 വരെയുള്ള താല്ക്കാലിക റിപ്പോര്ട്ട് അനുസരിച്ച് 47,40,833 സെഷനുകളിലൂടെ ആകെ 36,48,47,549 വാക്സിന് ഡോസ് നല്കി. കഴിഞ്ഞ 24 മണിക്കൂറിനുള്ളില് 33,81,671 ഡോസ് വാക്സിന് നല്കി.
ഇതില് ഇനിപ്പറയുന്നവ ഉള്പ്പെടുന്നു:
ആരോഗ്യപ്രവര്ത്തകര്
ഒന്നാം ഡോസ് 1,02,38,831
രണ്ടാം ഡോസ് 73,57,382
മുന്നണിപ്പോരാളികള്
ഒന്നാം ഡോസ് 1,76,29,332
രണ്ടാം ഡോസ് 97,78,648
18-44 പ്രായപരിധിയിലുള്ളവര്
ഒന്നാം ഡോസ് 10,63,61,310
രണ്ടാം ഡോസ് 31,93,918
45-59 പ്രായപരിധിയിലുള്ളവര്
ഒന്നാം ഡോസ് 9,21,04,824
രണ്ടാം ഡോസ് 2,14,42,733
60നുമേല് പ്രായമുള്ളവര്
ഒന്നാം ഡോസ് 6,95,55,573
രണ്ടാം ഡോസ് 2,71,84,998
ആകെ 36,48,47,549
ഏവര്ക്കും കോവിഡ്-19 പ്രതിരോധ കുത്തിവയ്പു നല്കുന്ന പ്രക്രിയയുടെ പുതിയ ഘട്ടത്തിന് രാജ്യത്ത് 2021 ജൂണ് 21നാണ് തുടക്കമായത്. രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തില് നല്കുന്നതിന് കേന്ദ്രഗവണ്മെന്റ് പ്രതിജ്ഞാബദ്ധമാണ്.
കഴിഞ്ഞ 24 മണിക്കൂറിനുള്ളില് ഇന്ത്യയില് പുതുതായി രോഗം സ്ഥിരീകരിച്ചത് 45,892 പേര്ക്കാണ്.
തുടര്ച്ചയായ പതിനൊന്നാം ദിവസവും 50,000ത്തില് താഴെയാണ് പുതിയ പ്രതിദിന രോഗബാധിതരുടെ എണ്ണം. കേന്ദ്രത്തിന്റെയും സംസ്ഥാനങ്ങളുടെയും/കേന്ദ്രഭരണപ്രദേശങ്ങളുടെയും നിരന്തരവും കൂട്ടായതുമായ പ്രയത്നങ്ങളുടെ ഫലമാണിത്.
ചികിത്സയിലുള്ളവരുടെ എണ്ണവും പതിവായി കുറയുകയാണ്. നിലവില് രാജ്യത്തു ചികിത്സയിലുള്ളത് 4,60,704 പേരാണ്. ഇത് രാജ്യത്തെ ആകെ രോഗബാധിതരുടെ 1.5% മാത്രമാണ്.
രാജ്യത്താകെ ഇതുവരെ 2,98,43,825 പേരാണ് കോവിഡ് മുക്തരായത്. കഴിഞ്ഞ 24 മണിക്കൂറിനുള്ളില് 44,291 പേര് സുഖം പ്രാപിച്ചു. ദേശീയ രോഗമുക്തി നിരക്ക് പതിവായി വര്ധിച്ച് 97.18% ആയി.
രാജ്യത്തെ പരിശോധനാ ശേഷി ഗണ്യമായി വര്ദ്ധിപ്പിച്ചതോടെ കഴിഞ്ഞ 24 മണിക്കൂറിനുള്ളില് 18,93,800 പരിശോധനകള് നടത്തി. ആകെ 42.52 കോടി  പരിശോധനകളാണ് ഇന്ത്യ ഇതുവരെ നടത്തിയത്.
പരിശോധനകള് വര്ധിപ്പിച്ചപ്പോഴും പ്രതിവാര രോഗസ്ഥിരീകരണ നിരക്ക് തുടര്ച്ചയായി കുറയുകയാണ്. പ്രതിവാര രോഗസ്ഥിരീകരണ നിരക്ക് നിലവില് 2.37 ശതമാനവും പ്രതിദിന രോഗസ്ഥിരീകരണ നിരക്ക് ഇന്ന് 2.42 ശതമാനവുമാണ്. ഒരു മാസമായി ഇത് 5 ശതമാനത്തില് താഴെയാണ്.
(
ആരോഗ്യ, കുടുംബക്ഷേമ മന്ത്രാലയം
കേരളത്തില് നൊവല് കൊറോണ വൈറസ് ബാധ റിപ്പോര്ട്ട് ചെയ്തു
കേരളത്തില് നൊവല് കൊറോണ വൈറസ് ബാധ റിപ്പോര്ട്ട് ചെയ്തു. ചൈനയിലെ വുഹാന് സര്വകലാശാലയില് പഠിക്കുന്ന വിദ്യാര്ത്ഥിക്കാണ് പരിശോധനയില് വൈറസ് ബാധ സ്ഥിരീകരിച്ചത്. നിലവില് രോഗിയെ ആശുപത്രിയില് പ്രത്യേകം മാറ്റിപ്പാര്പ്പിച്ചിരിക്കുകയാണ്.
രോഗിയുടെ നില തൃപ്തികരമാണെന്നും സൂക്ഷ്മ നിരീക്ഷണത്തിലാണെന്നും കേന്ദ്ര ആരോഗ്യ, കുടുംബക്ഷേമ മന്ത്രാലയം അറിയിച്ചു.
AM/MRD
(Visitor Counter : 263
മന്ത്രിസഭ
കസ്റ്റംസ് വിഷയങ്ങളില് സഹകരിക്കാനും പരസ്പരം സഹായിക്കാനും ഇന്ത്യയും സൗദി അറേബ്യയും തമ്മില് ധാരണാപത്രം ഒപ്പുവെക്കുന്നതിനു മന്ത്രിസഭയുടെ അനുമതി
കസ്റ്റംസ് വിഷയങ്ങളില് സഹകരിക്കാനും പരസ്പരം സഹായിക്കാനും ഇന്ത്യയും സൗദി അറേബ്യയും തമ്മില് ധാരണാപത്രം ഒപ്പുവെക്കുന്നതിനു പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില് ചേര്ന്ന കേന്ദ്ര മന്ത്രിസഭാ യോഗം അനുമതി നല്കി.
(കസ്റ്റംസ് സംബന്ധിച്ച കുറ്റങ്ങള് തടയാനും ഇത്തരം കുറ്റങ്ങളെക്കുറിച്ച് അന്വേഷിക്കാനും വിശ്വസനീയവും വേഗമേറിയതും ചെലവു കുറഞ്ഞതുമായ അറിവും സംവിധാനവും ലഭ്യമാക്കുന്നതിനു കരാര് സഹായകമാകും.
രാഷ്ട്രപതിയുടെ കാര്യാലയം
ഡോ. ബി. ആർ. അംബേദ്കറിന്റെ ജന്മദിന തലേന്ന് രാഷ്ട്രപതിയുടെ ആശംസകൾ
ന്യൂ ഡൽഹി: ഏപ്രിൽ 13, 2022
ഡോ. ബി. ആർ. അംബേദ്കറിന്റെ ജന്മദിന തലേന്ന് രാഷ്ട്രപതി ശ്രീ രാം നാഥ് കോവിന്ദ് പൗരന്മാർക്ക് ആശംസകൾ നേർന്നു.
സാമ്പത്തിക വിദഗ്ധനും മനുഷ്യാവകാശങ്ങളുടെയും സ്ത്രീ ശാക്തീകരണത്തിന്റെയും വക്താവുമായ ഡോ. അംബേദ്കറെ നമ്മുടെ രാജ്യത്തിന്റെ മുൻനിര രാഷ്ട്ര നിർമ്മാതാവായാണ് കണക്കാക്കപ്പെടുന്നതെന്നു രാഷ്ട്രപതി സന്ദേശത്തിൽ പറഞ്ഞു. സൗഹാർദ്ദം പ്രോത്സാഹിപ്പിക്കുന്നതിൽ അദ്ദേഹം സംഭാവന നൽകുകയും ജാതി വ്യവസ്ഥയുടെ തിന്മകളെ ഉന്മൂലനം ചെയ്യാൻ ശ്രമിക്കുകയും ചെയ്തു. നിയമവാഴ്ചയുടെ യഥാർത്ഥ വിശ്വാസിയായിരുന്ന ഡോ. അംബേദ്കർ പാവപ്പെട്ടവരുടെയും പിന്നാക്ക വിഭാഗങ്ങളുടെയും അവകാശങ്ങൾക്കായി നിരന്തരം പ്രവർത്തിച്ചു.
('സാമൂഹികവും സാമ്പത്തികവുമായ നീതി', 'പദവിയുടെയും അവസരങ്ങളുടെയും സമത്വം' എന്നീ തത്വങ്ങളിൽ നമ്മുടെ രാജ്യത്തെ വികസിപ്പിക്കുന്നതാണ് ഡോ.അംബേദ്കറിനുള്ള യഥാർത്ഥ ആദരവെന്നും അദ്ദേഹം കൂട്ടിച്ചേർത്തു.
പ്രധാനമന്ത്രിയുടെ ഓഫീസ്
പ്രധാനമന്ത്രി വീഡിയോ കോൺഫറൻസിംഗിലൂടെ പശ്ചിമ ബംഗാളിലെ പരിപാടികളിൽ പങ്കെടുക്കും
ഇന്ന് പശ്ചിമ ബംഗാൾ സന്ദർശിക്കാനിരുന്ന പ്രധാനമന്ത്രി ശ്രീ. നരേന്ദ്ര മോദി, സംസ്ഥനത്തു് നേരത്തെ നിശ്ചയിച്ചിരുന്ന പരിപാടികളിൽ വീഡിയോ കോൺഫറൻസിംഗിലൂടെ പങ്കെടുക്കും.
ഒരു ട്വീറ്റിൽ പ്രധാനമന്ത്രി ഓഫീസ് പറഞ്ഞു:
"പ്രധാനമന്ത്രി നരേന്ദ്രമോദി പശ്ചിമ ബംഗാളിൽ ഇന്ന് നേരത്തെ നിശ്ചയിച്ചിരുന്ന പരിപാടികളിൽ വീഡിയോ കോൺഫറൻസിംഗിലൂടെ പങ്കെടുക്കും. ഈ പ്രോഗ്രാമുകളിൽ പ്രധാന കണക്റ്റിവിറ്റിയുമായി ബന്ധപ്പെട്ട പദ്ധതികളുടെ ഉദ്ഘാടനവും ദേശീയ ഗംഗ കൗൺസിൽ യോഗവും പരിപാടികളിൽ ഉൾപ്പെടുന്നു."
പ്രധാനമന്ത്രിയുടെ അമ്മ ഇന്ന് പുലർച്ചെ അഹമ്മദാബാദിൽ അന്തരിച്ചു.
PM @narendramodi will join today’s scheduled programmes in West Bengal via video conferencing. These programmes include the launch of key connectivity related projects and the meeting of the National Ganga Council. https://t.co/eqOSpQcFZe
— PMO India  December 30, 2022
ധനകാര്യ മന്ത്രാലയം
2020-21 സാമ്പത്തിക വർഷത്തിൽ, 2020 ഒക്ടോബർ മാസം വരെയുള്ള കാലയളവിലെ കേന്ദ്രസർക്കാരിന്റെ വരവുചെലവുകണക്കുകളുടെ പ്രതിമാസ അവലോകനം
2020 ഒക്ടോബർ മാസം വരെയുള്ള കേന്ദ്ര സർക്കാരിന്റെ പ്രതിമാസ വരവുചെലവുകണക്കുകളുടെ പ്രധാന വിവരങ്ങൾ ചുവടെ ചേർക്കുന്നു:
2020 ഒക്ടോബർ വരെ ഇന്ത്യാ ഗവൺമെന്റിന് 7,08,300 കോടി രൂപ ലഭിച്ചു. .
ഈ കാലയളവിൽ 2,97,174 കോടി രൂപ നികുതി വിഹിതം സംസ്ഥാന സർക്കാരുകൾക്ക് കൈമാറിയിട്ടുണ്ട്. ഇത് മുൻവർഷത്തേക്കാൾ 69,697 കോടി കുറവാണ്.
ഇന്ത്യാ ഗവൺമെന്റിന്റെ മൊത്തം ചെലവ് 16,61,454 കോടി രൂപയാണ് . അതിൽ 14,64,099 കോടി റവന്യൂ അക്കൗണ്ടിലും, 1,97,355 കോടി രൂപ ക്യാപിറ്റൽ അക്കൗണ്ടിലുമാണ്. മൊത്തം റവന്യൂ ചെലവിൽ 3,33,456 കോടി രൂപ പലിശയടച്ചതും, 1,85,400 കോടി രൂപ പ്രധാന സബ്സിഡികൾ നല്കിയതുമാണ്.
(
പ്രധാനമന്ത്രിയുടെ ഓഫീസ്
ടി.എന്. ശേഷന്റെ നിര്യാണത്തില് പ്രധാനമന്ത്രി അനുശോചിച്ചു
പ്രധാനമന്ത്രി ശ്രീ. നരേന്ദ്ര മോദി ടി.എന്. ശേഷന്റെ നിര്യാണത്തില് അനുശോചനം രേഖപ്പെടുത്തി.'തിരഞ്ഞെടുപ്പ് പരിഷ്കരണത്തിനായുള്ള അദ്ദേഹത്തിന്റെ ശ്രമങ്ങള് നമ്മുടെ ജനാധിപത്യത്തെ കൂടുതല്ശക്തവും , പങ്കാളിത്തപരവും ആക്കിമാറ്റി. അദ്ദേഹത്തിന്റെ വിയോഗത്തില് വേദനിക്കുന്നു. ഓംശാന്തി, ' പ്രധാനമന്ത്രി പറഞ്ഞു.
(ND
പ്രധാനമന്ത്രിയുടെ ഓഫീസ്
മൻ കി ബാത്തിനെ അഭിനന്ദിച്ചതിന് പ്രധാനമന്ത്രി ബിൽ ഗേറ്റ്സിന് നന്ദി പറഞ്ഞു
മൻ കി ബാത്തിനെ അഭിനന്ദിച്ച ബിൽ ഗേറ്റ്സിന്റെ വാക്കുകൾക്ക് പ്രധാനമന്ത്രി ശ്രീ നരേന്ദ്ര മോദി നന്ദി പറഞ്ഞു.
പ്രധാനമന്ത്രി ട്വീറ്റ് ചെയ്തു:
"എന്റെ സുഹൃത്ത് ബിൽഗേറ്റ്സിന്റെ അഭിനന്ദന വാക്കുകൾക്ക് ഞാൻ നന്ദി പറയുന്നു. മൻ കി ബാത്ത് നമ്മുടെഭൂമിയെ മികച്ചതാക്കാനുള്ള ഇന്ത്യയിലെ ജനങ്ങളുടെ കൂട്ടായ മനോഭാവത്തെ പ്രതിഫലിപ്പിക്കുന്നു, ശ്രീ ഗേറ്റ്സിനു കൂടി താൽപ്പര്യമുള്ള സുസ്ഥിര വികസന ലക്ഷ്യങ്ങളുമായുള്ള ശക്തമായ അനുരണനം പഠനത്തിൽ നന്നായി എടുത്തുകാണിക്കുന്നു. ."
I thank my friend @BillGates for his words of appreciation. #MannKiBaat reflects the collective spirit of the people of India to make our planet better, something Mr. Gates is also passionate about. The strong resonance with SDGs is highlighted well in the study by @BMGFIndia. https://t.co/RL9Wb7IhPo
— Narendra Modi  May 1, 2023
മന്ത്രിസഭ
മൃഗ സംരംക്ഷണ, പാലുല്പ്പാദന മേഖലകളില് സഹകരണത്തിനായി ഇന്ത്യയും ഡെന്മാര്ക്കും ഒപ്പുവെച്ച ധാരണാപത്രം കേന്ദ്ര മന്ത്രിസഭായോഗം വിലയിരുത്തി
മൃഗ സംരംക്ഷണം, പാലുല്പ്പാദനം എന്നീ മേഖലകളില് സഹകരണത്തിനായി ഇന്ത്യയും ഡെന്മാര്ക്കും ഒപ്പുവെച്ച ധാരണാപത്രം കേന്ദ്ര മന്ത്രിസഭായോഗം വിലയിരുത്തി. ഈ വര്ഷം ഏപ്രില് 16 നാണ്  കരാര് ഒപ്പുവെച്ചത്.
(പാലുല്പ്പാദന രംഗത്തെ വികസനത്തിന് നിലവിലെ അറിവിന്റെ വ്യാപ്തി വര്ദ്ധിപ്പിക്കാനും സ്ഥാപനങ്ങള് ശക്തിപ്പെടുത്താനുമായി മൃഗ സംരക്ഷണ, പാലുല്പ്പാദന മേഖലകളില് ഉഭയകക്ഷി സഹകരണം വര്ദ്ധിപ്പിക്കുന്നതിന് ഈ ധാരണാപത്രം ലക്ഷ്യമിടുന്നു.
സംയുക്ത പരിപാടികളും സഹകരണവും ചര്ച്ചകളും പ്രോത്സാഹിപ്പിക്കുന്നതിന് ഇരു കക്ഷികളുമുള്പ്പെടുന്ന സംയുക്ത പ്രവര്ത്തക സമിതിക്ക് രൂപം നല്കും.
ഡെന്മാര്ക്കുമായുള്ള പങ്കാളിത്തം ഇന്ത്യന് കന്നുകാലികളുടെ ഉല്പ്പാദനവും ഉല്പ്പാദനക്ഷമതയും, പരസ്പര താല്പര്യമുള്ള കന്നുകാലി വ്യാപാരവും വര്ദ്ധിപ്പിക്കുന്നത് ലക്ഷ്യമിട്ടുള്ള മൃഗ പ്രജനനം, മൃഗാരോഗ്യം, പാലുല്പ്പാദനം, കാലിത്തീറ്റ കൈകാര്യം ചെയ്യല് എന്നിവയില് വിജ്ഞാനവും വൈദഗ്ധ്യവും കൈമാറുന്നത് പ്രോത്സാഹിക്കുമെന്ന് കരുതപ്പെടുന്നു.
ND MRD – 523
പ്രത്യേക സേവനങ്ങളും ഫീച്ചറുകളും
ഇന്ത്യൻ തീരത്ത് പുതിയ മത്സ്യം:പുതിയ ഇനം വറ്റയെ കണ്ടെത്തിയത് സിഎംഎഫ്ആർഐ
കൊച്ചി, ഫെബ്രുവരി 02, 2022
ഇന്ത്യയുടെ സമുദ്രമത്സ്യ സമ്പത്തിലേക്ക് പുതിയ ഒരു മത്സ്യം കൂടി. വറ്റ കുടുംബത്തിൽപെട്ട പുതിയ മീനിനെ കേന്ദ്ര സമുദ്രമത്സ്യ ഗവേഷണ സ്ഥാപനം  കണ്ടെത്തി. വറ്റകളിൽതന്നെയുള്ള 'ക്വീൻഫിഷ'് വിഭാഗത്തിൽ പെടുന്ന ഈ മീനിനെ ശാസ്ത്രീയ പഠനങ്ങളിലൂടെയാണ് പുതിയ മത്സ്യമാണെന്ന് സിഎംഎഫ്ആർഐ തിരിച്ചറിഞ്ഞത്. 'സ്കോംബറോയിഡ്സ് പെലാജിക്കസ'് എന്നാണ് സിഎംഎഫ്ആർഐയിലെ ശാസ്ത്രജ്ഞർ ഈ മീനിന് നാമകരണം ചെയ്തിരിക്കുന്നത്. മത്സ്യത്തൊഴിലാളികൾക്കിടയിൽ പോളവറ്റ എന്നാണ് ഇതിന്റെ വിളിപ്പേര്.
ഇന്ത്യൻ തീരങ്ങളിൽ 60ഓളം വറ്റയിനങ്ങളുണ്ട്. അവയിൽ നാല് ക്വീൻഫിഷുകളാണ് നിലവിലുണ്ടായിരുന്നത്. അഞ്ചാമത് ക്വീൻഫിഷാണ് പുതുതായി കണ്ടെത്തിയ പോളവറ്റ. നേരത്തെ ഈ വിഭാത്തിൽപെട്ട മൂന്ന് മീനുകൾക്ക് വംശനാശം സംഭവിച്ചിരുന്നു. ഇത്തരത്തിൽ അുടത്ത കാലത്തായി പല മീനുകൾക്കും വംശനാശം സംഭവിക്കുമ്പോൾ സമുദ്രജൈവ വൈവിധ്യത്തിന് ശക്തിപകരുന്നതാണ് പോളവറ്റയുടെ കണ്ടെത്തലെന്ന് മീനിനെ കണ്ടെത്താൻ നേതൃത്വം നൽകിയ സിഎംഎഫ്ആർഐയിലെ പ്രിൻസിപ്പൽ സയന്റിസ്റ്റ് ഡോ ഇ എം അബ്ദുസ്സമദ് പറഞ്ഞു. സമുദ്രസമ്പത്തിന്റെ പരിപാലന രീതികളിൽ കൃത്യത വരുത്തുന്നതിനും സിഎംഎഫ്ആർഐയുടെ പുതിയ നേട്ടം സഹായകരമാകും.
കേരളത്തിലുൾപ്പെടെ ധാരാളമായി പിടിക്കപ്പെടുന്ന മത്സ്യമാണിത്. വിപണിയിൽ കിലോയ്ക്ക് 250 രുപവരെ വിലയുണ്ട്. മാംസളമായ ശരീരഘടനയുള്ള പോളവറ്റ മറ്റ് വറ്റയിനങ്ങളെ പോലെ തന്നെ രുചിയൂറും മത്സ്യമാണ്. ഇന്ത്യയുടെ കിഴക്കൻ തീരങ്ങളിലാണ് ഇവയെ കൂടുതലായി കണ്ടുവരുന്നത്.
PIB Headquarters
മധ്യമേഖലാ തപാല് അദാലത്ത്
മധ്യമേഖലാ തപാല് അദാലത്ത് 2020 മാര്ച്ച് 25 ന് രാവിലെ 11 മണിക്ക് ഗാന്ധി നഗര് മാവേലി റോഡിലുള്ള പോസ്റ്റ്മാസ്റ്റര് ജനറല് ഓഫീസില് നടത്തും. മാവേലിക്കര, ആലപ്പുഴ, ചങ്ങനാശ്ശേരി, കോട്ടയം, ഇടുക്കി, ആലുവ, എറണാകുളം, ഇരിങ്ങാലക്കുട, തൃശൂര്, ലക്ഷദ്വീപ് ഡിവിഷനുകള്ക്ക് കീഴില് വരുന്ന പോസ്റ്റ് ഓഫീസുകളിലെ കൗണ്ടര് സേവനങ്ങള്, സേവിങ്സ് ബാങ്ക്, മണിയോഡര് തുടങ്ങിയവ സംബന്ധിച്ച പരാതികള് അദാലത്തില് പരിഗണിക്കും. മുന് അദാലത്തുകളില് പരിഗണിക്കപ്പെട്ടിട്ടുള്ള പരാതികള് അയക്കേണ്ടതില്ല.
പരാതികള് അദാലത്തില് ഉന്നയിക്കാന് ആഗ്രഹിക്കുന്നവര് ശ്രീമതി കെ.കലൈവാണി, അസിസ്റ്റന്റ് ഡയറക്ടര് , ഓഫിസ് ഓഫ് ദ് പോസ്റ്റ്മാസ്റ്റര് ജനറല്, സെന്ട്രല് റീജിയണ്, കൊച്ചി 682020 എന്ന വിലാസത്തില് 2020 മാര്ച്ച് 20 നോ അതിനു മുന്പോ ആയി ലഭിക്കുന്നവിധത്തില് അയക്കേണ്ടതാണ്. പരാതികള് അയക്കുന്ന കവറിനു മുകളില് 'റീജിയണല് ഡാക്ക് അദാലത്ത്: മാര്ച്ച് 2020' എന്ന് രേഖപ്പെടുത്തേണ്ടതാണ്
RRTN/IE/BSN
(Visitor Counter : 11
ആരോഗ്യ, കുടുംബക്ഷേമ മന്ത്രാലയം
കൃതജ്ഞതാ ആഴ്ചയുടെ ഉദ്ഘാടന ചടങ്ങിൽ ഡോ. ഹർഷ് വർധൻ മെഡിക്കൽ സമൂഹത്തെ അഭിസംബോധന ചെയ്തു
ന്യൂഡൽഹി, ജൂലൈ 01, 2021
ദേശീയ ഡോക്ടർമാരുടെ ദിനത്തോടനുബന്ധിച്ച് കേന്ദ്ര ആരോഗ്യ-കുടുംബക്ഷേമ മന്ത്രി ഡോ. ഹർഷ് വർധൻ, പ്രമുഖ ഡോക്ടർമാർ, മെഡിക്കൽ സയൻസ് പ്രൊഫസർമാർ, മെഡിക്കൽ രംഗത്തെ പ്രമുഖർ എന്നിവരുടെ യോഗത്തെ വീഡിയോ കോൺഫറൻസിലൂടെ അഭിസംബോധന ചെയ്തു.
ദേശീയ ഡോക്ടർമാരുടെ ദിനത്തോടനുബന്ധിച്ച് ആശംസകൾ അറിയിക്കവേ, ഡോ. ഹർഷ് വർധൻ കോവിഡ് പോരാളികളുടെ ത്യാഗത്തെ അനുസ്മരിക്കുകയും അനുശോചനം രേഖപ്പെടുത്തുകയും ചെയ്തു.
തങ്ങളുടെ ജീവൻ അപകടത്തിലാകുന്നത് കുറയ്ക്കാൻ ഡോക്ടർമാരെ ഉപദേശിച്ച ഡോ. ഹർഷ് വർധൻ കോവിഡിനെ പരാജയപ്പെടുത്താൻ പിന്തുടരേണ്ട മൂന്ന്-ഇന കർമപദ്ധതി വിശദീകരിച്ചു:സ്വയം ശ്രദ്ധിക്കുക; രോഗികളെ കൈകാര്യം ചെയ്യുന്നതിൽ ശരിയായ പ്രോട്ടോക്കോളുകൾ പാലിക്കുക.നിങ്ങൾ രോഗബാധിതനായ ഒരു രോഗിയെ ചികിത്സിക്കുക മാത്രമല്ല, ഈ വൈറസ് പടരാതിരിക്കാൻ സമൂഹം ചെയ്യേണ്ടതും ചെയ്യരുതാത്തതുമായ കാര്യങ്ങൾ പറയാനുള്ള ഒരു വഴികാട്ടിയും ആകുന്നു.മൂന്ന്, ഡയഗ്നോസ്റ്റിക്, ചികിത്സാ പ്രോട്ടോക്കോളുകളെക്കുറിച്ച് അറിയുകയും നിങ്ങളുടെ അറിവും അനുഭവവും അടിസ്ഥാനമാക്കി അതിലേക്ക് കൂടുതൽ സംഭാവന ചെയ്യുകയും ചെയ്യുക.
സമൂഹത്തോടുള്ള ധീരവും, മാതൃകാപരവുമായ നിസ്വാർത്ഥ സേവനത്തിനും മെഡിക്കൽ സമൂഹത്തിനും അവരുടെ കുടുംബങ്ങൾക്കും നന്ദി പറഞ്ഞുകൊണ്ടാണ് ഡോ. ഹർഷ് വർധൻ തന്റെ പ്രസംഗം അവസാനിപ്പിച്ചത്.
പരിപാടി തത്സമയം സംപ്രേഷണം ചെയ്തതിന്റെ ലിങ്ക് :
https://youtu.be/iptG3KzVjH4
ആരോഗ്യമന്ത്രിയുടെ അഭിസംബോധനക്കായി താഴെ കാണുന്ന ലിങ്കിൽ ക്ലിക്ക് ചെയ്യുക :
https://twitter.com/DrHVoffice/status/1410478861272248326?s=20
RRTN/SKY
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങൾ
രാജ്യത്താകമാനം ഇതുവരെ 3 കോടിയിലധികം പേർ രോഗമുക്തരായി
രോഗമുക്തി നിരക്ക് 97.22% ആയി വർദ്ധിച്ചു
കഴിഞ്ഞ 24 മണിക്കൂറിനിടെ 39,649 പേർ സുഖം പ്രാപിച്ചു
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നൽകിയത് 37.73 കോടി ഡോസ് വാക്സിൻ
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 37,154 പേർക്ക്
രാജ്യത്ത് നിലവിൽ ചികിത്സയിലുള്ളവർ 4,50,899
ചികിത്സയിലുള്ളത് ആകെ രോഗബാധിതരുടെ 1.46% ശതമാനം
പ്രതിവാര രോഗസ്ഥിരീകരണ നിരക്ക് 5 ശതമാനത്തിൽ താഴെയായി തുടരുന്നു; നിലവിൽ ഇത് 2.32% ശതമാനമാണ്
പ്രതിദിന രോഗസ്ഥിരീകരണ നിരക്ക് 2.59%, തുടർച്ചയായ 21 -ാം ദിവസവും 3 ശതമാനത്തിൽ താഴെ
പരിശോധനാശേഷി ഗണ്യമായി വർധിപ്പിച്ചു - ആകെ നടത്തിയത് 43.23 കോടി പരിശോധനകൾ.
പ്രധാനമന്ത്രിയുടെ ഓഫീസ്
ജമ്മു കശ്മീരിലെ ഭീകരാക്രമണത്തിൽ ജീവൻ നഷ്ടപ്പെട്ടതിൽ പ്രധാനമന്ത്രി അനുശോചിച്ചു
ജമ്മു കശ്മീരിലെ ഭീകരാക്രമണത്തിൽ ജീവൻ നഷ്ടപ്പെട്ടതിൽ പ്രധാനമന്ത്രി ശ്രീ നരേന്ദ്ര മോദി ദുഃഖം രേഖപ്പെടുത്തുകയും സംഭവത്തിന്റെ വിശദാംശങ്ങൾ തേടുകയും ചെയ്തു.
പ്രധാനമന്ത്രിയുടെ ഓഫീസ് ട്വീറ്റ് ചെയ്തു :
"പ്രധാനമന്ത്രി ശ്രീ. നരേന്ദ്ര മോദി ജമ്മു കശ്മീരിലെ ഭീകരാക്രമണത്തെക്കുറിച്ചുള്ള വിശദാംശങ്ങൾ തേടി. ആക്രമണത്തിൽ വീരമൃത്യു വരിച്ച സുരക്ഷാ ഉദ്യോഗസ്ഥരുടെ കുടുംബങ്ങളോടും അദ്ദേഹം അനുശോചനം രേഖപ്പെടുത്തി."
(
പ്രധാനമന്ത്രിയുടെ ഓഫീസ്
ജയപ്രകാശ് നാരായണനും, നാനാജി ദേശ് മുഖിനും അവരുടെ ജന്മദിനത്തില് പ്രധാനമന്ത്രി ആദരം അര്പ്പിച്ചു
ലോക്നായക് ജയപ്രകാശ് നാരായണനും നാനാജി ദേശ്മുഖിനും ഇന്ന്, അവരുടെ ജന്മദിനത്തില് പ്രധാനമന്ത്രി ശ്രീ നരേന്ദ്ര മോദി ആദരം അര്പ്പിച്ചു.
"ലോക്നായക് ജെപിയുടെ ജന്മദിനത്തില് അദ്ദേഹത്തിന് ആദരം അര്പ്പിക്കുന്നു. ഇന്ത്യയുടെ സ്വാതന്ത്ര്യത്തിനായി നിര്ഭയം അദ്ദേഹം പോരാടി. നമ്മുടെ ജനാധിപത്യ മൂല്യങ്ങള് ആക്രമിക്കപ്പെട്ടപ്പോള് അതു സംരക്ഷിക്കുന്നതിനായി അദ്ദേഹം അതിശക്തമായ ജനകീയ പ്രക്ഷോഭത്തിനു നേതൃത്വം നല്കി. ജനങ്ങളുടെ ക്ഷേമത്തിനും രാഷ്ട്രത്തിന്റെ താല്പര്യത്തിനും ഉപരിയായി അദ്ദേഹത്തിന് മറ്റൊന്നും ഉണ്ടായിരുന്നില്ല.
ലോക്നായക് ജെപിയുടെ ഏറ്റവും അടുത്ത അനുയായികളില് ഒരാളായിരുന്നു മഹാനായ നാനാജി ദേശ്മുഖ്. ജെപിയുടെ ചിന്തകളും ആശയങ്ങളും പ്രചരിപ്പിക്കുന്നതിന് വിശ്രമമന്യേ അദ്ദേഹം പ്രവര്ത്തിച്ചു. ഗ്രാമങ്ങളുടെ വികസനത്തിനായി അദ്ദേഹം ചെയ്ത പ്രവര്ത്തനങ്ങള് നമുക്കു പ്രചോദനം നല്കുന്നവയാണ്. ഭാരത് രത്ന നാനാജി ദേശ്മുഖിനെ അദ്ദേഹത്തിന്റെ ജന്മദിനത്തില് അനുസ്മരിക്കുന്നു.
ലോക്നായക് ജെപിയെയും നാനാജി ദേശ്മുഖിനെയും പോലെയുള്ള ഇതിഹാസ പൗരന്മാര് ഈ ഭൂമിയില് ജനിച്ചു എന്നതില് ഇന്ത്യ എന്നും അഭിമാനിക്കുന്നു. നമ്മുടെ രാഷ്ട്രത്തെ കുറിച്ചുള്ള അവരുടെ ദര്ശനങ്ങള് സാക്ഷാത്ക്കരിക്കുവാന് നമുക്ക് നമ്മെ തന്നെ പുനരര്പ്പണം ചെയ്യാനുള്ള ദിനമാണ് ഇന്ന്.", പ്രധാനമന്ത്രി പറഞ്ഞു.
ആരോഗ്യ, കുടുംബക്ഷേമ മന്ത്രാലയം
കോവിഡ് 19: പ്രതിദിന രോഗബാധിതര് 5 മാസത്തിനിടെ ഏറ്റവും കുറഞ്ഞ നിലയില്
നിലവില് ചികിത്സയിലുള്ളത്  ആകെ രോഗബാധിതരുടെ 4 ശതമാനത്തില് താഴെ
മരണസംഖ്യ കുറയുന്നു; പ്രതിദിനമരണം 400ല് താഴെ
കോവിഡിനെതിരായ പോരാട്ടത്തില് ഇന്ത്യ സുപ്രധാന നാഴികക്കല്ല് പിന്നിട്ടു. അവസാന 24 മണിക്കൂറിലെ പുതിയ രോഗബാധിതരുടെ എണ്ണം 5 മാസത്തിനുശേഷം ആദ്യമായി 27,000 ത്തില് താഴെയായി . 2020 ജൂലൈ 10ന് 26,506 പേര്ക്കാണു രോഗബാധ സ്ഥിരീകരിച്ചത്.
രാജ്യത്ത് ചികിത്സയിലുള്ളത് ആകെ രോഗബാധിതരുടെ 4 ശതമാനത്തില് താഴെപ്പേരാണ് . ചികിത്സയിലുള്ളവരുടെ എണ്ണം 3.83 ലക്ഷമായി  കുറഞ്ഞു.
കഴിഞ്ഞ 24 മണിക്കൂറിനിടെ 39,045 പേരാണ് രാജ്യത്ത് കോവി ഡ് രോഗമുക്തരായത്. ചികിത്സയിലുള്ളവരുടെ എണ്ണത്തില് 12,863 പേരുടെ കുറവിന് ഇതിടയാക്കി.
പ്രതിദിന രോഗബാധിതരേക്കാള് രോഗമുക്തര് വര്ധിച്ചതോടെ രോഗമുക്തി നിരക്ക് ഇന്ന് 94.59 ശതമാനമായി. ആകെ രോഗമുക്തര് 91,78,946.
രോഗമുക്തരുടെ 76.31% പത്ത് സംസ്ഥാനങ്ങളില്/കേന്ദ്രഭരണപ്രദേശങ്ങളില് ആണ്. മഹാരാഷ്ട്രയില് 7,345ഉം കേരളത്തില് 4,705 ഉം ഡല്ഹിയില് 3,818 ഉം പേര് രോഗമുക്തരായി.
പുതിയ രോഗബാധിതരില് 72.50% പത്ത് സംസ്ഥാനങ്ങളില്/കേന്ദ്രഭരണപ്രദേശങ്ങളില് ആണ്. കേരളത്തില് 3272, മഹാരാഷ്ട്രയില് 3075, പശ്ചിമ ബംഗാളില് 2214 എന്നിങ്ങനെയാണ് പുതിയ രോഗബാധിതര്.
കഴിഞ്ഞ 24 മണിക്കൂറിനിടെ രാജ്യത്ത് റിപ്പോര്ട്ട് ചെയ്തത് 385 മരണങ്ങളാണ്. ഇതില് 75.58% പത്ത് സംസ്ഥാനങ്ങളില്/കേന്ദ്രഭരണപ്രദേശങ്ങളില് ആണ്. കഴിഞ്ഞ ദിവസത്തെ മരണങ്ങളുടെ 16.36% വും ഡല്ഹിയിലാണ് . പശ്ചിമ ബംഗാളില് 48 ഉം മഹാരാഷ്ട്രയില് 40 ഉം പേര് മരിച്ചു.
പ്രധാനമന്ത്രിയുടെ ഓഫീസ്
പ്രധാനമന്ത്രിയും ഫ്രാൻസ് പ്രസിഡന്റ് ഇമ്മാനുവൽ മാക്രോണും തമ്മിലുള്ള ടെലിഫോൺ സംഭാഷണം
പ്രധാനമന്ത്രി ശ്രീ നരേന്ദ്ര മോദി ഇന്ന് ഫ്രഞ്ച് പ്രസിഡന്റ് ഇമ്മാനുവൽ മാക്രോണുമായി ടെലിഫോൺ സംഭാഷണം നടത്തി.
ഫ്രാൻസിൽ നടന്നുകൊണ്ടിരിക്കുന്ന വരൾച്ചയ്ക്കും കാട്ടുതീയ്ക്കും പ്രധാനമന്ത്രി പ്രസിഡന്റ് മാക്രോണിനോട് ഐക്യദാർഢ്യം അറിയിച്ചു.
പ്രതിരോധ സഹകരണ പദ്ധതികളും സിവിൽ ആണവോർജ മേഖലയിലെ സഹകരണവും ഉൾപ്പെടെയുള്ള ഉഭയകക്ഷി സംരംഭങ്ങൾ നേതാക്കൾ അവലോകനം ചെയ്തു.
ആഗോള ഭക്ഷ്യ സുരക്ഷയുമായി ബന്ധപ്പെട്ട സുപ്രധാന ഭൗമരാഷ്ട്രീയ വെല്ലുവിളികളും ഇരുവരും ചർച്ച ചെയ്തു.
ഇന്ത്യ-ഫ്രാൻസ് തന്ത്രപ്രധാന പങ്കാളിത്തം സമീപ വർഷങ്ങളിൽ നേടിയെടുത്ത ആഴത്തിലും ശക്തിയിലും ഇരു നേതാക്കളും സംതൃപ്തി രേഖപ്പെടുത്തുകയും സഹകരണത്തിന്റെ പുതിയ മേഖലകളിലേക്ക് ബന്ധം വിപുലീകരിക്കുന്നതിന് ഒരുമിച്ച് പ്രവർത്തിക്കാൻ സമ്മതിക്കുകയും ചെയ്തു.
-ND-
(
മന്ത്രിസഭ
കൊൽക്കത്തയിലെ ജോക്കയിലുള്ള ദേശീയ കുടിവെള്ള-ശുചീകരണ-ഗുണനിലവാരകേന്ദ്രത്തിന്റെ പേര് മുൻകാലപ്രാബല്യത്തോടെ ‘ഡോ. ശ്യാമ പ്രസാദ് മുഖർജി നാഷണൽ ഇൻസ്റ്റിറ്റ്യൂഷൻ ഓഫ് വാട്ടർ ആൻഡ് സാനിറ്റേഷൻ ’ എന്നാക്കുന്നതിനു കേന്ദ്രമന്ത്രിസഭയുടെ അംഗീകാരം
കൊൽക്കത്തയിലെ ജോക്കയിലുള്ള ദേശീയ കുടിവെള്ള-ശുചീകരണ-ഗുണനിലവാരകേന്ദ്രത്തിന്റെ പേര് ‘ഡോ. ശ്യാമ പ്രസാദ് മുഖർജി നാഷണൽ ഇൻസ്റ്റിറ്റ്യൂഷൻ ഓഫ് വാട്ടർ ആൻഡ് സാനിറ്റേഷൻ ’ എന്നാക്കുന്നതിനു കേന്ദ്രമന്ത്രിസഭയുടെ അംഗീകാരം. പ്രധാനമന്ത്രി നരേന്ദ്ര മോദിയുടെ അധ്യക്ഷതയിൽ ചേർന്ന കേന്ദ്രമന്ത്രിസഭായോഗം മുൻകാലപ്രാബല്യത്തോടെയാണു പുനർനാമകരണത്തിന് അംഗീകാരം നൽകിയത്.
പശ്ചിമ ബംഗാളിലെ കൊൽക്കത്തയിൽ ഡയമണ്ട് ഹാർബർ റോഡിലെ ജോക്കയിൽ 8.72 ഏക്കറിലാണ് ഇൻസ്റ്റിറ്റ്യൂട്ട് സ്ഥാപിച്ചിട്ടുള്ളത്. പരിശീലനപരിപാടികളിലൂടെ പൊതുജനാരോഗ്യ എൻജിനിയറിങ്, കുടിവെള്ളം, ശുചീകരണം, ശുചിത്വം എന്നീ മേഖലകളിൽ സംസ്ഥാനങ്ങളുടെ/കേന്ദ്രഭരണപ്രദേശങ്ങളുടെ ശേഷി വികസിപ്പിക്കുന്നതിനുള്ള പ്രധാന സ്ഥാപനമായാണ് ഇൻസ്റ്റിറ്റ്യൂട്ട് വിഭാവനം ചെയ്തിരിക്കുന്നത്. ശുചിത്വഭാരതയജ്ഞത്തിന്റെയും ജലജീവൻ ദൗത്യത്തിന്റെയും നിർവഹണത്തിൽ ഏർപ്പെട്ടിരിക്കുന്ന മുന്നണിപ്രവർത്തകർക്കുമാത്രമല്ല, ഗ്രാമ-നഗര പ്രദേശങ്ങളിലെ തദ്ദേശസ്ഥാപനങ്ങളുടെ പ്രതിനിധികൾക്കും പരിശീലനം നൽകാൻ സ്ഥാപനം വിഭാവനംചെയ്യുന്നു. അതനുസരിച്ച്, പരിശീലന അടിസ്ഥാനസൗകര്യങ്ങളും ഗവേഷണ-വികസന ബ്ലോക്കും പാർപ്പിടസമുച്ചയവും ഉൾപ്പെടെ അനുയോജ്യമായ അടിസ്ഥാനസൗകര്യങ്ങൾ വികസിപ്പിച്ചെടുത്തിട്ടുണ്ട്. ഇൻസ്റ്റിറ്റ്യൂട്ടിൽ പരിശീലനം സുഗമമാക്കുന്നതിനു വാട്ടർ സാനിറ്റേഷൻ ആൻഡ് ഹൈജീൻ  സാങ്കേതികവിദ്യകളുടെ പ്രവർത്തനക്ഷമമായ ചെറുമാതൃകകൾ സ്ഥാപിച്ചിട്ടുണ്ട്.
പശ്ചിമ ബംഗാൾ ജന്മംകൊടുത്ത പ്രമുഖ വ്യക്തിയായ ഡോ. ശ്യാമ പ്രസാദ് മുഖർജി ദേശീയോദ്ഗ്രഥനത്തിന്റെ മുന്നണിപ്പോരാളിയും വ്യവസായവൽക്കരണത്തിന്റെ പ്രചോദനവുമാണ്. പണ്ഡിതനും വിദ്യാഭ്യാസവിദഗ്ധനും കൽക്കട്ട സർവകലാശാലയിലെ ഏറ്റവും പ്രായം കുറഞ്ഞ വൈസ് ചാൻസലറുമായിരുന്നു അദ്ദേഹം. ഡോ. ശ്യാമ പ്രസാദ് മുഖർജിയൂടെ പേരു സ്ഥാപനത്തിനു നൽകിയത്, അദ്ദേഹത്തിന്റെ സത്യസന്ധത, സമഗ്രത, പ്രവർത്തനധാർമികതയിലെ പ്രതിബദ്ധത എന്നീ മൂല്യങ്ങൾ സ്വീകരിച്ച്, അദ്ദേഹത്തിന് ആദരമർപ്പിക്കാൻ ബന്ധപ്പെട്ട മുഴുവൻപേരെയും പ്രചോദിപ്പിക്കും. 2022 ഡിസംബറിൽ പ്രധാനമന്ത്രിയാണ് ഇൻസ്റ്റിറ്റ്യൂട്ട് ഉദ്ഘാടനം ചെയ്തത്.
-ND-
(
പ്രധാനമന്ത്രിയുടെ ഓഫീസ്
റിപ്പബ്ലിക് ഓഫ് തുര്ക്കിയുടെ പ്രസിഡന്റുമായി പ്രധാനമന്ത്രി കൂടിക്കാഴ്ച നടത്തി
ന്യൂഡല്ഹിയില് നടക്കുന്ന ജി20 ഉച്ചകോടിക്കിടെ റിപ്പബ്ലിക് ഓഫ് തുര്ക്കി പ്രസിഡന്റ് റസെപ് തയ്യിപ് എര്ദോഗനുമായി 2023 സെപ്റ്റംബര് 10-ന് പ്രധാനമന്ത്രി ശ്രീ നരേന്ദ്ര മോദി ഉഭയകക്ഷി കൂടിക്കാഴ്ച നടത്തി.
വ്യാപാരം, നിക്ഷേപം, പ്രതിരോധം, സുരക്ഷ, വ്യോമയാനം, ഷിപ്പിംഗ് തുടങ്ങിയ മേഖലകളിലെ ഉഭയകക്ഷി സഹകരണ സാദ്ധ്യതകളെക്കുറിച്ച് ഇരുവരും ചര്ച്ചകള് നടത്തി.
ഇന്ത്യയുടെ ജി20 ആദ്ധ്യക്ഷതയില് പ്രസിഡന്റ് എര്ദോഗന് പ്രധാനമന്ത്രിയെ അഭിനന്ദിച്ചു. 2023 ഫെബ്രുവരിയില് തുര്ക്കിയില് ഉണ്ടായ ഭൂകമ്പത്തിന് ശേഷം ഓപ്പറേഷന് ദോസ്തിന്റെ കീഴില് അടിയന്തര സഹായമെത്തിച്ചതിന് അദ്ദേഹം ഇന്ത്യയോട് നന്ദി പറഞ്ഞു.
ചന്ദ്രയാന് ദൗത്യത്തിന്റെ വിജയത്തില് പ്രസിഡന്റ് എര്ദോഗന് പ്രധാനമന്ത്രിയെ അഭിനന്ദിക്കുകയും സൂര്യനിലേക്കുള്ള ആദിത്യ ദൗത്യത്തിന് ആശംസകള് അറിയിക്കുകയും ചെയ്തു.
NS
(
പ്രധാനമന്ത്രിയുടെ ഓഫീസ്
ശ്രീ രഘുനാഥ് മൊഹപാത്ര എംപിയുടെ നിര്യാണത്തിൽ പ്രധാനമന്ത്രി അനുശോചിച്ചു
രാജ്യസഭാംഗം ശ്രീ രഘുനാഥ് മൊഹപാത്രയുടെ നിര്യാണത്തിൽ പ്രധാനമന്ത്രി ശ്രീ നരേന്ദ്ര മോദി ദുഖം രേഖപ്പെടുത്തി.
ശ്രീ രഘുനാഥ് മൊഹപാത്രജിയുടെ നിര്യാണത്തിൽ ദുഖിതനാണെന്ന് അദ്ദേഹം ഒരു ട്വീറ്റിൽ പറഞ്ഞു. കല, വാസ്തുവിദ്യ, സംസ്കാരം എന്നീ മേഘലകളിൽ മാർഗ്ഗദർശിയായ സംഭാവനകളാണ് അദ്ദേഹം നൽകിയത് . പരമ്പരാഗത കരകൗശലവസ്തുക്കളെ ജനപ്രിയമാക്കുന്നതിന് അദ്ദേഹം നൽകിയ സംഭാവനകൾ സ്മരിക്കപ്പെടും. എന്റെ ചിന്തകൾ അദ്ദേഹത്തിന്റെ കുടുംബത്തോടും ആരാധകരോടും ഒപ്പം ഓം ശാന്തി. "
തെരഞ്ഞെടുപ്പ് കമ്മീഷന്
ഛത്തീസ്ഗഢിലെവോട്ടെടുപ്പ്ലോകസഭാ തിരഞ്ഞെടുപ്പിന്റെആദ്യമൂന്ന് ഘട്ടങ്ങളില്
ഏഴ് ഘട്ടങ്ങളായി നടക്കുന്ന പൊതുതിരഞ്ഞെടുപ്പിന്റെആദ്യമൂന്ന് ഘട്ടങ്ങളില് ഛത്തീസ്ഗഢിലെവോട്ടെടുപ്പ് നടക്കും. 11 പാര്ലമെന്റ്മന്ദിരങ്ങളാണ്ഛത്തീസ്ഗഢിലുള്ളത്. ഇതില് നാലെണ്ണം പട്ടികവര്ഗ്ഗ സംവരണമണ്ഡലവും, ഒരെണ്ണം പട്ടികജാതിസംവരണമണ്ഡലവും, ആറ്എണ്ണം പൊതുവിഭാഗത്തിലുമുള്ളസീറ്റുകളാണ്. ഈ മാസം 11, 18, 23 തീയതികളിലാണ്സംസ്ഥാനത്ത് വോട്ടെടുപ്പ്.
ഘട്ടം പോളിംഗ്തീയതി പോളിംഗ് ദിനം പാര്ലമെന്റ്മണ്ഡലങ്ങള്
1 11 ഏപ്രില് വ്യാഴം 1
2 18 ഏപ്രില് വ്യാഴം 3
3 23 ഏപ്രില് ചൊവ്വ 7
ഒന്നാം ഘട്ടത്തില് ബസ്തര്മണ്ഡലത്തിലാണ്വോട്ടെടുപ്പ് നടക്കുക13, 77, 946 സമ്മദിദായകരാണ് ഇവിടെയുള്ളത്ഇതില് 6,62,365 പുരുഷവോട്ടര്മാരും 7,15,550 സ്ത്രീ വോട്ടര്മാര് 41 ട്രാന്സ്ജെന്ഡറുകളുമാണുള്ളത്. 1878 പോളിംഗ് ബൂത്തുകള്സജ്ജമാക്കിയിട്ടുണ്ട്. 8 നിയമസഭാസീറ്റുകള്ഉള്ക്കൊള്ളുന്നതാണ് ബസ്തര്മണ്ഡലം. കൊണ്ടഗാവ്, ചിത്രകൂട്, ബസ്തര്, ജഗ്ദല്പൂര്എന്നിവിടങ്ങളില്രാവിലെ 7 മണിമുതല്വൈകിട്ട് 5 മണിവരെയും, നാരായണ്പൂര്, ദാന്തേവാഡ, ബിജാപൂര്, കൊണ്ടഎന്നിവിടങ്ങളില്7 മണിമുതല്ഉച്ചതിരിഞ്ഞ്മൂന്ന്മണിവരെയാണ്വോട്ടെടുപ്പ്.
(ഏറ്റവും പുതിയകണക്ക് പ്രകാരംഛത്തീസ്ഗഡില്മൊത്തം 1,89,99,251 സമ്മതിദായകരാണ് ഉള്ളത്. ഇവരില് 2.58 ശതമാനം 18-19 വയസ്സ് പ്രായത്തിലുള്ളവരാണ്. 2014 ല് സംസ്ഥാനത്തെ പോളിംഗ്ശതമാനം 69.39 ആയിരുന്നു.
ND/MRD